钦定古今图书集成/明伦汇编/氏族典/第392卷 > 李谘
## 钦定古今图书集成/明伦汇编/氏族典/第392卷 > 李谘

按《宋史李谘传》，“谘字仲询，唐赵国公峘之后。峘贬死
袁州，因家新喻，遂为新喻人。谘举进士，擢第三人，除
大理评事，通判舒州。召为太子中允、直集贤院，历三
司、开封府判官，再迁左正言，出为淮南转运副使。帝
幸亳，以劳迁尚书礼部员外郎。会江南饥，徙江东转
运副使，擢知制诰，出知荆南。仁宗即位，超迁本曹郎”
中、权知开封府。数月，权三司使，拜右谏议大夫。时陕
西缘边数言军食不给，章献太后忧之，命吕夷简与
谘等经度其事。谘曰：“商人入粟边郡，算茶与犀象、缗
钱为虚实。请变法以实钱入粟，实钱售茶。”既行，而商
人失厚利，怨谤蜂起。谘以疾累请郡，改枢密直学士、

境内肃然。还，勾当三班院，坐举吏，降左谏议大夫、权
三司使事。进尚书礼部侍郎，拜枢密副使。遭父丧，起
复，迁户部侍郎。是时，榷茶法寖坏，乃诏谘、蔡齐等更
议之。谘以前坐变法得罪，固辞，不许，于是复用谘所
变法。卒，谥宪成。